แฟนเก่าลืมง่ายซะที่ไหน 10 ไซเรนกระแทกใจไม่ว่ายังไงก็ไม่ลืมเธอ
สาวคนไหนที่เพิ่งอกหักมาหมาดๆ หรือรักษาแผลใจมาได้สักพักหนึ่งจนคิดว่าลืมเขาคนนั้นได้แล้ว วันนี้ลองมาเช็กหัวใจความรู้สึกตัวเองกันสักหน่อย กับ 10 ไซเรนเตือน พฤติกรรมที่ย้ำชัดว่าจริงๆ แล้วไม่ว่าเวลาจะผ่านไปนานแค่ไหน คุณไม่เคยลืมเขาคนนั้นได้เลย ซื่อสัตย์กับหัวใจตัวเอง ถ้าคุณมั่นใจว่าลืมเขาได้แล้วจะไปกลัวอะไร แต่ถ้าคุณมีเกิน 10 ข้อ ไม่แน่บางทีคุณอาจเก็บซ่อนเร้นความรู้สึกลึกๆ ไว้ และโกหกใจตัวเองว่าลืมเขาได้แล้ว … ก็เป็นได้,1. ได้ยินเพลงของเราแล้วสติแตก ,เชื่อว่าหลายคู่คงมีเพลงประจำคู่ตอนจีบกันใหม่ๆ ฟังแล้วมีความสุขอิ่มเอมในหัวใจ แต่เมื่อไรที่เลิกกันเพลงเหล่านั้นก็คงหมดความหมาย หากแต่ถ้าคุณได้ยินเพลงนั้นเมื่อไรเป็นต้องหวนนึกถึงเขาทุกที แถมบางทียังรู้สึกเศร้า ร้องไห้คร่ำครวญคิดถึงเขา เพ้อ โวยวาย หรืองอแงเวลาที่ได้ยิน นั่นแสดงว่าคุณยังไม่ลืมเขาแน่ๆ,2. เมาแล้วร้องไห้ เพ้อถึงรักที่จากไป ,เวลาเมานี่แหละจะแสดงตัวตนได้ชัดเจนที่สุด และเผยความจริง ความรู้สึกออกมามากที่สุดแทบจะ 85% คุณลองไปนัดสังสรรค์กับเพื่อนดูสิ ถ้าคุณเผลอพรรณนาถึงอดีตคนรักของคุณหลังจากเก็บเงียบมานาน ร้องไห้ฟูมฟายจนไม่ได้สติจนเพื่อนๆ ต้องมาสะกิด นั่นก็ชัดเจนเลยว่านอกจากคุณจะลืมเขาไม่ได้แล้ว คุณยังรักเขาอยู่ชัวร์ ไม่มูฟออน ,3. โพสต์เพ้อๆ บนโซเชียลฯ ของตัวเอง ,เบื่อ เศร้า เหงา เซ็ง ไม่อยากจะทำอะไร เห็นอะไรก็ซังกะตายไปซะหมด อยู่แต่กับโลกออนไลน์ และชอบโพสต์ข้อความเพ้อๆ บนโซเซียลฯ เพื่อเขาจะเข้ามาเห็น อย่าง เหงาจัง คิดถึงอะไรเก่าๆ หรือ อดีตก็คืออดีต แถมบางครั้งยังโพสต์รูปที่คุณกับเขาเคยไปเที่ยวด้วยกัน ร้านเดิมๆ ที่เคยไปกัน แน่ละถึงคุณจะปฏิเสธเสียงแข็งว่าไม่เป็นอะไร คุณโอเคแล้ว แค่โพสต์ไปงั้นๆ แต่ลึกๆ แล้วคุณก็หวังว่าเขาจะเข้ามาทักคุณบ้าง แค่อ่านข้อความคุณบ้างก็ยังดี แล้วแบบนี้คุณแน่ใจนะ … ว่าลืมเขาได้ ,4. ชื่อเขา ยังเป็นท็อปปิกในการสนทนาเม้าท์มอยของกลุ่มเพื่อน,คุณ ถ้าเลิกกันไปนานแล้วก็ควรจะลบชื่อเขาออกไปจากสมองและหัวใจ เพื่อจะได้ไม่รื้อฟื้อความทรงจำแสนเศร้ากลับมาอีก แต่หากคุณและกลุ่มเพื่อนยังคงพูดถึงกันอยู่แบบนี้ เจอหน้ากันทีไร ชื่อเขา กลายเป็นประเด็นจุดความสนใจขึ้นมาได้ตลอด บอกเลยว่ายังไงๆ คุณก็ไม่มีทางลืมได้หรอก  ,5. หาเหตุผล … เพื่อคุย เพื่อเจอเขา ไม่ว่าทางไหนก็ตาม  ,ต้องใช้ความกล้าเหมือนกันนะ ก็เพราะคุณเลิกกันแล้วนี่นา ไม่มีเหตุผลที่ต้องโทรหาหรือยุ่งเกี่ยวกันอีก แต่ถ้าคุณยังพยายามสรรหาเหตุผลที่จะโทรหาเขาไม่ว่าจะด้วยเรื่องใหญ่ หรือเรื่องเล็กน้อยก็ตาม นั่งคิดหาประเด็นคุยเป็นวันๆ หรือหาเรื่องต่างๆ เพื่อที่จะได้เจอ ได้อยู่ใกล้เขา …. ข้อสรุปชัดเจนแบบนี้มันดูเหมือนเขาจบ แต่คุณยังไม่จบนะ   ,6. พูดถึงเขา ขณะที่เดทกับหนุ่มคนใหม่อยู่, ทำร้ายจิตใจหนุ่มคนใหม่ไปรึเปล่า เดทครั้งใหม่ทั้งทีแต่ดันพูดถึงอดีตแฟนเก่าซะงั้น แถมบางทียังเผลอพูดออกมาโดยไม่รู้ตัวอีก ก็รู้นะว่าวันวานแสนหวานไม่ได้ลืมได้ง่ายๆ แต่ถ้าคุณยังเคลียร์ใจตัวเองไม่ได้เต็มร้อยก็อย่าเพิ่งหาหนุ่มคนใหม่มาเดทแก้เหงาเลย นอกจากจะเปลี่ยนใจคุณไม่ได้แล้ว ยังสงสารหนุ่มคนนั้นที่เทใจให้คุณเปล่าๆ นะ ลองถามใจตัวคุณเองดีๆ ว่าลืมเขาคนนั้นได้แล้วจริงรึเปล่า อย่าเพิ่งรีบร้อนด่วนสรุป ,7. ดูหนังรักโรแมนติกแล้วคิดถึงเขาอย่างบ้าคลั่ง, หากคุณลืมเขาคนนั้นได้แล้ว ต่อให้คุณดูหนังรักโรแมนติกสักสิบร้อยรอบก็คงไม่สะท้านหัวใจอะไร แต่ถ้าไม่ … จากหนังรักหวานๆ คงเปลี่ยนเป็นดราม่าในทันที เพราะแต่ละฉากจะทำให้คุณหวนนึกถึงเขาขึ้นมาอย่างช่วยไม่ได้ คุณอาจจะร้องไห้ฟูมฟายคิดถึงเขา หรือยิ้มให้กับความทรงจำดีๆ ที่คุณไม่เคยลืมก็คงไม่แปลกอะไร และนั่นก็เป็นคำตอบว่าคุณไม่เคยเดินหน้าก้าวผ่านเรื่องในอดีตไปไหนเลยยังไงล่ะ ,8. เช็กเฟซบุ๊ก ไทม์ไลน์ ไอจี ของเขาทุกชั่วโมง  , เลิกกันแล้วจะสนใจอยากรู้ ก้าวก่ายเรื่องของเขาทำไมมากมาย … จริงไหม? แค่ทำตัวเหมือนเพื่อนปกติที่ห่วงใยกันก็พอแล้ว หากคุณยังคอยตามสอดส่องเข้าไปทุกที่ คอยเช็กโซเซียลฯ ที่เขาเล่นตลอดเวลา หรือติดตามดูว่าเขาทำอะไรบ้าง ไปที่ไหน กับใครบ้างทุกๆ ชั่วโมง ทุกๆ วันเหมือนคนยังไม่เลิกกัน นอกจากมันจะไม่โอเคแล้ว รับประกันเลยว่าคุณไม่มีทางลืมเขาแน่นอน ถึงปากคุณจะบอกว่าเช็คไปเรื่อย ไม่ได้คิดอะไรก็เถอะ …. ,9. ไม่ทิ้งของที่เขาเคยให้สักอย่าง แถมยังเก็บไว้อย่างดี , ก็รู้นะว่ามันเป็นความทรงจำสุดท้ายที่เหลืออยู่ และเป็นสิ่งแทนใจไว้ดูต่างหน้า แต่ถ้าเก็บไว้มันจะทำให้คุณเจ็บและคิดถึงเขามากขึ้นรึเปล่าล่ะ ตอบคำถามให้ใจตัวเองดีๆ ถ้าคุณมั่นใจว่าคุณลืมเขาได้แล้ว (ข้อนี้) คุณเก็บไว้ก็ได้ไม่ว่ากัน ตรงกันข้ามหากคุณจริตคิดถึงเขามากขึ้น ก็ขอให้คุณปล่อยวางทิ้งสิ่งเหล่านั้นไปดีกว่า ไม่งั้นมันจะทำให้คุณฝังใจเปล่าๆ จนลืมเขาคนนั้นไม่ได้สักทีนะ ,10. ไปหาเขาในที่ประจำที่เขาไป,เลิกกันแล้วก็ควรทำตัวให้เฟรชเข้าไว้ อย่างไปเที่ยวในสถานที่แปลกใหม่บ้าง หรือทำกิจกรรมน่าตื่นเต้นร่วมกับก๊วนเพื่อนซี้ หรือครอบครัวบ้าง หากคุณยังดันทุรังไปในสถานที่เดิมๆ ที่มีแต่ความทรงจำแค่สองเรา หรือบ่อยครั้งที่คุณเผลอไปยังสถานที่ที่เขาชอบไปอย่างไม่ตั้งใจ รู้ตัวอีกทีก็ปรากฏอยู่ในที่ที่เขาชอบมาซะอย่างนั้น ไม่ว่าจะเป็นสนามบาสที่เขาชอบมาเล่นกับเพื่อนบ่อยๆ หรือร้านหนังสือที่เขาชอบเดิน เห็นทีคุณต้องถามใจตัวเองแล้วล่ะว่าลืมเขาได้แน่แล้วหรอ ถ้ายังก็รีบจัดการความรู้สึกตัวเองด่วน 
สาวคนไหนที่เพิ่งอกหักมาหมาดๆ หรือรักษาแผลใจมาได้สักพักหนึ่งจนคิดว่าลืมเขาคนนั้นได้แล้ว วันนี้ลองมาเช็กหัวใจความรู้สึกตัวเองกันสักหน่อย กับ 10 ไซเรน เตือนพฤติกรรมที่ย้ำชัดว่าจริงๆ แล้วไม่ว่าเวลาจะผ่านไปนานแค่ไหนคุณไม่เคยลืมเขา
แฟนเก่า,คนรักเก่า,วิธีลืมแฟนเก่า,พฤติกรรมคิดถึงแฟนเก่า,ไลฟ์สไตล์,ไทยรัฐออนไลน์,ไลฟ์สไตล์ไทยรัฐออนไลน์